**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind însuşirea unei documentaţii cadastrale de primă înscriere a**

**imobilului situat în localitatea Gilău, Comuna Gilău, Județul Cluj și**

**pentru modificarea Hotărârii Consiliului Județean Cluj nr. 143/2008, cu modificările și completările ulterioare**

 Consiliul Judeţean Cluj întrunit în şedinţă ordinară;

 Având în vedere Referatul de aprobare cu nr. 30425/2018 la Proiectul de hotărâre privind însuşirea unei documentaţii cadastrale de primă înscriere a imobilului situat în localitatea Gilău, Comuna Gilău, Județul Cluj și pentru modificarea Hotărârii Consiliului Județean Cluj nr. 143/2008, cu modificările și completările ulterioare, propus de domnul Alin Tișe, Președinte al Consiliului Judeţean Cluj, însoţit de Raportul compartimentului de resort din cadrul aparatului de specialitate al Consiliului Judeţean Cluj cu nr. 30425/2018 şi de Rapoartele Comisiilor de specialitate nr. 3 și 4;

Luând în considerare:

* art. 3 alin. (2), ale art. 58 alin. (1) și (3) și ale art. 59 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 141, ale art. 148 alin (1), ale art. 151 alin. (13), ale art. 221 și ale art. 226 din Regulamentul de organizare și funcțioanre a Consiliului Județean Cluj, aprobat prin Hotărârea Consiliului Județean Cluj nr. 143/2016;

În conformitate cu prevederile:

* art. 91 alin. (1) lit. c) din Legea administrației publice locale nr. 215/2001, republicată, cu modificările şi completările ulterioare;
* Legii privind Codul civil nr. 287/2009, republicată, cu modificările şi completările ulterioare;
* Legii privind bunurile proprietate publică nr. 213/1998, cu modificările şi completările ulterioare;
* Legii cadastrului şi a publicităţii imobiliare nr. 7/1996, republicată, cu modificările și completările ulterioare;
* Legii privind serviciul de alimentare cu apa și de canalizare nr. 241/2006, republlicată, cu modificările și completările ulterioare;
* Hotărârii Guvernului 548/1999 privind aprobarea Normelor tehnice pentru întocmirea inventarului bunurilor care alcătuiesc domeniul public al comunelor, orașelor, municipiilor și județelor;
* Ordinului Directorului General al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară nr. 700/2014, cu modificările și completările ulterioare;

Fiind îndeplinite prevederile cuprinse la art. 94-98 coroborate cu cele ale art. 44-46, din Legea administraţiei publice locale nr. 215/2001, republicată, cu modificările şi completările ulterioare;

În temeiul drepturilor conferite prin art. 97 alin. (1) şi prin art. 115 alin. (1) lit. c) din Legea administraţiei publice locale nr. 215/2001, republicată, cu modificările şi completările ulterioare;

**hotărăşte:**

**Art. 1.** Se însuşeşte documentaţia cadastrală pentru primă înscriere în sistemul integrat de cadastru și carte funciară, a imobilului situat localitatea Gilău, Comuna Gilău, Județul Cluj, proprietatea publică a Județului Cluj, documentație cuprinsă în **anexa** care face parte integrantă din prezenta hotărâre.

**Art. 2.** Se emite acordul Judeţului Cluj pentru înscrierea în cartea funciară a documentaţiei cadastrale prevăzute la art. 1, care cuprinde următoarele operaţiuni:

1. înscrierea construcțiilor în cartea funciară (corp C1 cu suprafața desfățurată de 744 mp, corp C2 cu suprafața desfățurată de 317 mp, corp C3 cu suprafața desfățurată de 497 mp, corp C4 cu suprafața desfățurată de 5863 mp, corp C5 cu suprafața desfățurată de 22 mp, corp C6 cu suprafața desfățurată de 149, corp C7 cu suprafața desfățurată de 1509 mp, corp C8 cu suprafața desfățurată de 42 mp, corp C9 cu suprafața desfățurată de 188 mp, corp C10 cu suprafața desfățurată de 787 mp și corp C11 cu suprafața desfățurată de 791 mp) și a terenului aferent în suprafață de 27387 mp, conform măsurătorilor efectuate și folosinței reale;
2. actualizarea datelor cadastrale din anexa nr. 31 la Hotărârea Consiliului Județean Cluj nr. 143/2008, respectiv diminuarea suprafeței de teren de la 27,695 mp la 27,387 mp;
3. înscrierea în cartea funciară a dreptului de proprietate publică a Județului Cluj, respectiv a dreptului de concesiune al societății Compania de Apă Someș S.A. asupra construcțiilor în cauză și terenului aferent.

**Art. 3.** Se mandatează Preşedintele Consiliului Judeţean Cluj, domnul Alin Tişe, ca pentru şi în numele Judeţului Cluj, să semneze formularele necesare depunerii documentaţiei cadastrale prevăzute la art. 1 la Oficiul de Cadastru şi Publicitate Imobiliară Cluj–Biroul de Cadastru şi Publicitate Imobiliară Cluj-Napoca.

**Art. 4.** Se împuterniceşte domnul Cojocnean Gheorghe pentru înscrierea la Oficiul de Cadastru şi Publicitate Imobiliară Cluj–Biroul de Cadastru şi Publicitate Imobiliară Cluj-Napoca- a documentaţiei cadastrale prevăzute la art. 1.

 **Art. 5.** Hotărârea Consiliului Județean Cluj nr. 143/2008 privind însușirea Inventarului bunurilor care aparțin domeniului public al Județului Cluj, cu modificările și completările ulterioare, se modifică după cum urmează:

 1. Anexa nr. 31 ,,Inventarul bunurilor care aparțin domeniului public al Județului Cluj, aflate în concesiune la S.C. Compania de Apă Someș S.A.” se modifică după cum urmează:

 a) pozițiile nr. crt. 13, 42, 118, 120, 121, 122, 123, 124, 125, 128, 130, 131, 132, 655, 677, 678, 679, 688, 689, 690, 691, 692, 693 și 695 se abrogă;

 b) pozițiile nr. crt. 41 și 845 se modifică și vor avea următorul conținut:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ”41 | 1.6.4. | Stație de tratare localitatea Gilău, str. Someșu Rece f.n., compusă din: C1- decantor 1;C2- stație microsite P+1E; C3 - stație reactivi S+P;C4 - clădire administrativă și stație filtre S+P+1E;C5 - clădire poartă P;C6 - stație clorinare veche P;C7 - decantor suspensional;C8 – stație clorinare extindere S+P;C9 - stație clorinare clădire PC10 - decantor 2;C11 – decantor 3. | Gilău | Gilău | 4221 | 1973 | 2.670.712,21 | Domeniul public al Județului Cluj potrivit Legii nr. 213/1998 șiH.G. nr. 969/2002, concesionat la Compania de Apă Someș S.A. prin H.C.J.C. nr. 249/2007” |
| ”845 |  | Teren | S = 27387mp | Stație de tratare Gilău |  |  |  | Domeniul public al Județului Cluj potrivit Legii nr. 213/1998 șiH.G. nr. 969/2002, concesionat la Compania de Apă Someș S.A. prin H.C.J.C. nr. 249/2007” |

**Art. 6.** Societatea Compania de Apă Someș S.A. va actualiza în mod corespunzător datele din evidența cantitativ-valorică a bunurilor potrivit prevederilor prezentei hotărâri.

**Art. 7.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane; Direcția Juridică; Direcția Dezvoltare și Investiții și Direcția de Administrare a Domeniului Public și Privat al Județului Cluj, precum și Compania de Apă Someș S.A.

**Art. 8.** Prezenta hotărâre se comunică prin intermediul secretarului judeţului, în termenul prevăzut de lege, Direcţiei Generale Buget-Finanţe, Resurse Umane; Direcției Juridice; Direcției Dezvoltare și Investiții; Direcției de Administrare a Domeniului Public și Privat al Județului Cluj; societății Companiei de Apă Someș S.A.; societății Domar Topo S.R.L., precum și Prefectului Județului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR AL JUDEŢULUI,**

 **Tișe Alin Gaci Simona**

**Nr. 258 din 31 octombrie 2018**

*Prezenta hotărâre a fost adoptată cu respectarea prevederilor legale privind majoritatea de voturi, astfel: 35 voturi “pentru” și 1 consilier județean nu a votat. Consilieri judeţeni prezenţi: 36 din totalul de 37 consilieri judeţeni în funcţie.*